text: डीजीपी (एचआरडी) एसके चटोपाध्याय ने बीते सप्ताह हाईकोर्ट में अर्जी देकर आरोप लगाए थे कि डीजीपी सुरेश अरोड़ा व डीजीपी (इंटेलिजेंस) दिनकर गुप्ता के इशारे पर इंद्रप्रीत चड्ढा आत्महत्या मामले की जांच कर रही एसआइटी के हेड आइजी एलके यादव उनके पर नाजायज दबाव बना रहे हैं। उन्होंने अर्जी में यह भी कहा था कि नशे के मामले को लेकर चूंकि वह मोगा के एसएसपी राजजीत सिंह की भूमिका की जांच हाईकोर्ट के आदेशों पर कर रहे हैं, इसलिए अरोड़ा व गुप्ता के इशारे पर यादव दबाव बना रहे हैं।